Diari Oficial de la Generalitat Valenciana


Sumari del DOGV 3464, del 30-03-1999 (1999/2372)

RESOLUCIÓ d'11 de març de 1999, de la Direcció General de Centres Docents, per la que es modifiquen les resolucions de 23 i 30 d'abril, 11 i 27 de maig i 15 i 23 de juny de 1998 per les que s'adscriuen col·legis d'Educació Primària a instituts/seccions d'Educació Secundària i centres de Primària a Secundària als efectes de l'escolarització de l'alumnat d'Educació Secundària Obligatòria.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3464

Data del DOGV
:   30-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/2372


Data del document
:   11-03-1999

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

 Descriptors 

:   * Alacant
    * Castelló de la Plana
    * València
    * ensenyament privat

RESOLUCIÓ d'11 de març de 1999, de la Direcció General de Centres Docents, per la que es modifiquen les resolucions de 23 i 30 d'abril, 11 i 27 de maig i 15 i 23 de juny de 1998 per les que s'adscriuen col·legis d'Educació Primària a instituts/seccions d'Educació Secundària i centres de Primària a Secundària als efectes de l'escolarització de l'alumnat d'Educació Secundària Obligatòria. [1999/Q2372]
  
Estant prevista la creació, per al curs 1999/2000, de seccions i instituts d'Educació Secundària en distints municipis de la Comunitat i donada també la conveniència de realitzar una oferta de llocs escolars que responga més adequadament a les necessitats, procedix modificar les resolucions de 23 d'abril de 1998 (DOGV número 3.232, de 29 d'abril), 30 d'abril de 1998 (DOGV número 3.239, d'11 de maig), 11 de maig de 1998 (DOGV número 3.246, de 20 de maig), 27 de maig de 1998 (DOGV número 3.259, de 8 de juny), 15 de juny de 1998 (DOGV número 3.271, de 24 de juny) i 23 de juny de 1998 (DOGV número 3.304, de 10 d'agost) per les quals s'adscriuen col·legis d'Educació Primària a instituts/seccions d'Educació Secundària i centres de Primària a Secundària als efectes de l'escolarització de l'alumnat d'Educació Secundària Obligatòria. Per tot això, resolc:
  
Modificar els annexos I de les resolucions de 23 i 30 d'abril de 1998 i els annexos i resolucions d'11 i 27 de maig i 15 i 23 de juny de 1998 per la que s'adscriuen centres d'Educació Primària a centres d'Educació Secundària als efectes d'escolarització de l'alumnat en els termes que s'indica en l'annex de la present resolució.
  
DISPOSICIONS ADDICIONALS
  
Primera
  
La present resolució s'inscriurà en el Registre de Centres Docents de la Comunitat Valenciana.
  
Segona
  
La Direcció Territorial de Cultura i Educació, amb anterioritat a l'inici del procés d'admissió d'alumnes, determinarà als centres d'Educació Secundària objecte d'esta normativa d'adscripció, el nombre de llocs escolars d'Educació Secundària Obligatòria per a l'escolarització de l'alumnat procedent dels col·legis i centres de Primària adscrits.
  
DISPOSICIONS FINALS
  
Primera
  
Esta resolució entrarà en vigor l'endemà de la seua publicació en el Diari Oficial de la Generalitat Valenciana.
  
Segona
  
Contra esta resolució podrà interposar-se recurs ordinari davant del conseller de Cultura, Educació i Ciència, en el termini d'un mes a partir de la seua publicació conforme a l'article 114 de la Llei de Règim Jurídic de les Administracions Públiques i del Procediment Administratiu Comú (BOE de 27 de novembre de 1992).